Helyi iparűzési adó

Az adó alanya:
Az önkormányzat illetékességi területén vállalkozási tevékenységet végző
· Az szja. törvény szerinti egyéni vállalkozó, egyéni cég;
· Az szja. törvényben meghatározott mezőgazdasági őstermelő, ha az őstermelői tevékenységből származó bevétele meghaladja a 600 ezer forintot;
· Jogi személy (a felszámolás vagy végelszámolás alatt álló is)
Az adó mértéke:
Állandó jellegű tevékenység esetén: az adóalap 1,7 %-a
Ideiglenes jellegű tevékenység esetén:  5.000 Ft/ nap, 2021. január 1-jével megszűnik az ideiglenes tevékenység utáni iparűzési adó.
Bevallási határidő: Az adóévet követő év május 31.
Bevallást benyújtó személye: Az adózó, vagy képviselője, vagy meghatalmazottja.
Befizetési határidők:
	Első félévi előleg                
	március 16

	Előző évi adókülönbözet
	   május 31

	Második félévi előleg
	szeptember 15

	Feltöltés
	december 20

	
	


Az adózók 2021-től nem az önkormányzati, hanem kizárólag az állami adóhatósághoz kötelesek benyújtani helyi iparűzési adóbevallásukat (az Általános Nyomtatványkitöltő (ÁNYK) szoftver használatával).
Az iparűzési adóbevallás feldolgozása, esetleges javítása az önkormányzati adóhatóságnál történik, és az adót továbbra is az önkormányzat számlájára kell befizetni. A helyi iparűzési adóbevallásokat 2021. januárjától az Elektronikus Önkormányzati Portálon nem lehet benyújtani.
Papíralapú iparűzési adóbevallást csak magánszemély vállalkozó nyújthat be 
Kizárólag – egyéni vállalkozónak nem minősülő – magánszemély (vállalkozó) nyújthatja be bevallását papíralapú iparűzési adóbevallási nyomtatványon. Amennyiben a magánszemély vállalkozó a papíralapú bevallást választja, akkor azt az önkormányzati adóhatóságnál nyújthatja be.



 Az újonnan alakuló cégek bejelentkezési kötelezettsége: 
A helyi adókról szóló 1990. évi C. törvény (továbbiakban: Htv.) 42/E. §-ában foglaltak szerint:
(1) Az állami adó- és vámhatóság naponta, elektronikus úton megküldi az adózás rendjéről szóló 2017. évi CL. törvény (a továbbiakban: Art.) 1. melléklet 1. pontja szerinti (ide nem értve az adózó állami adóhatóság előtti képviseletére vonatkozó adatokat), az Art. 1. melléklet 17. pontja, 18. pontja, 20-21. pontja alapján az állami adó- és vámhatósághoz – az önkormányzati adóhatósághoz teljesített korábbi adatszolgáltatást követően – érkezett adatokat és az Art. 1. melléklet 29. pontja alapján bejelentett adatokat az Art. 1. melléklet 17. pontja szerinti adózó székhelye szerinti önkormányzati adóhatóság, valamint azon telephelyei szerinti önkormányzati adóhatóságok (a továbbiakban e § alkalmazásában: telephely szerinti önkormányzati adóhatóság) részére, amely telephelyeket az adózó az állami adó- és vámhatósághoz bejelentette.

Az eljárás jogi alapjai:
· A helyi adókról szóló 1990. évi C. törvény
· Az adózás rendjéről szóló 2017. évi CL. törvény
· Az adóigazgatás rendjéről szóló 2017. évi CLI. törvény
· Ajak Város Önkormányzata Képviselő-testületének a helyi iparűzési adóról szóló 10/2015. (XI.26.) önkormányzati rendelete
· Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (Eüsztv.)

